उत्पादों के सेवन से होने वाले कैंसर को रोकने तथा बीमारी को बढ़ाने वाले ऐसे उत्पादों के बढ़ते सेवन पर अंकुश लगाने के लिए भारत को 22 देशों का साथ मिला है। तंबाकू उत्पादों के निर्माण और विपणन तथा उस पर प्रभावी निगरानी के लिए दक्षिण एशिया, दक्षिण अफ्रीका और दक्षिण अमेरिका ने त्रिपक्षीय सहयोग पर रजामंदी जाहिर की है। नोएडा स्थित ‘विश्व स्वास्थ्य संगठन -फ्रेमवर्क कन्वेंशन ऑफ टोबैको कंट्रोल-वर्ल्ड नॉलेज हब ऑन स्मोकलेस टोबैको’ (डब्ल्यूएचओ-एफसीटीसी-वल्र्ड नालेज हब) तंबाकू पर नियंत्रण पाने के लिए इन सभी देशों का सहयोग करेगा। हाल ही में उरुग्वे में हुए 22 देशों के विशेष सम्मेलन में यह सहमति बनी है। इस दौरान भारत ने तंबाकू उत्पादों के रेगुलेशन व नियंत्रण पर बेहतरीन प्रस्तुति दी।